**Brekovszki István** tanár úr neve a Dombrádi Mórában egyet jelent a sporttal. Amióta a közösségünk testnevelője megnövekedett a sportolás, a mozgás iránti igény.

Jellemével, példamutatásával nem csak a tanulókat készteti mozgásra, hanem egy-egy rendezvény alkalmával a kollégákat, a szülőket és a város lakóit is.

A kézilabda, strandkézilabdában, atlétikában és fekvenyomás sportágakban huzamosabb ideje végzett munkájának eredményeként felismeri a tehetségeket és az általa felkészített tanulók sikeresen szerepelnek a megyei és országos szintű diákolimpiai versenyeken.

Néhány eredmény az utóbbiakból:

**Kézilabda** diákolimpia megyei döntőjén III. korcsoport lány IV. helyezés, fiú II. helyezés; IV. korcsoport fiú III. helyezés; IV., V-VI. korcsoport lány IV. helyezés; IV., V.-VI. korcsoport fiú IV. helyezés, **strandkézilabda** – fiú IV. korcsoportos diákolimpia megyei döntő I.helyezés, országos döntő VIII. helyezés, lány IV. korcsoport országos elődöntő X. helyezés, fiú IV. korcsoport diákolimpia országos elődöntő VIII. helyezés. **Fekvenyomás**-fiú VI. korcsoport diákolimpia országos döntő I. és III. helyezés. **Atlétika** kislabdahajítás- fiú IV. korcsoport diákolimpia megyei döntő III. és V. helyezés.

A versenyeztetés mellett azonban bizonyított, hogy a mozgás megszerettetésével, a sportolással fegyelemre, szabálytudatra, kitartásra neveli a diákjait, formálja személyiségüket. A mozgással, színes programokkal egészségtudatos életmódra neveli őket.